Ҷамшеди Ромишгар

Ҷамшед Раҳматов (зод. 17 июли 1941, Бухоро) — муҳаррир ва филмноманависи тоҷик, узви Итифоқи синамогарони ИҶШС (1990)Рахматов Джамшед // Энциклопедия кино Таджикистана. — Д. : «ЭР-граф», 1992. — С. 182-183. — 396 с. — ISBN 978-99947-919-4-1., Аълочии кинематографияи ИҶШС.

 Зиндагинома 
Соли 1963 факултети филологияи Донишгоҳи давлатии Тоҷикистон ба номи В. И. Ленинро хатм кардааст. Солҳои 1963–1964 муҳаррири Идораи истеҳсоли филмҳои Госкинои Тоҷикистон, солҳои 1965–1966 муҳаррири таблиғотии филмҳои пахши кинои ҷумҳуриявӣ ва соли 1966 муҳаррири рӯзномаи «Новости экрана» буд. Аз соли 1966 фаъолияташ дар киностудияи «Тоҷикфилм» ҷараён гирифтааст, зинаҳои муҳаррир, муҳаррири варзида, сардори сектори дубляж, сармуҳарририро паймудаастАрбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с..

Аз таблиғгарони намоёни кинои тоҷик эътироф шудааст. Дар матбуоти даврӣ очерку мақола ва мубоҳисоти зиёд оид ба киною киногарон ба нашр расонда, солиён дар Телевизиони тоҷик барномаҳои «Навигариҳои кино», «Дар олами кино», «Нигоҳ» ва ғайраро таҳия ва барандагӣ кардааст. Ба сифати муҳаррир даҳҳо филми бадеӣ ва ҳуҷҷатиро таҳрир намуда, муаллифи сенарияи беш аз панҷоҳ филми ҳуҷҷатӣ мебошад. Муҳаррири дубляжи қариб ҳаштсад филми бадеӣ ба забони тоҷикист. Сенарияи чандин филми бадеиии кӯтоҳ навиштааст.

 Филмшиносӣ 
Муҳаррири филмҳои бадеӣ: «Номзад» (1990), «Бухорои шариф» (ҳамкорӣ бо корпоратсияи  «Катарсис» (Қазоқистон), 1991), «Ашк ва шамшер» (4 қисм, 1991), «Рози нӯҳ паёмбар» (1992). 

Дар филмҳои ҳунарии эҷодшудаи давраи соҳибистиқлолии Тоҷикистон «Дар орзуи падар», «Муаллим», «Дарди ишқ», «Марги бегуноҳ», «Парӣ аз паси кӯҳи Қоф», филмҳои мустанади эҳёи давлатдорӣ «Марди роҳ» кору маслиҳатҳои муфиди Ҷамшед Раҳматов бевосита мушоҳида мешавад.

 Эзоҳ 

Гурӯҳ:Филмноманависон аз рӯи алифбо
Гурӯҳ:Аъзои Иттифоқи синамогарони ИҶШС